钦定古今图书集成/明伦汇编/氏族典/第108卷 > 《廖用贤尚友录》 > 雷义
## 钦定古今图书集成/明伦汇编/氏族典/第108卷 > 《廖用贤尚友录》 > 雷义

按《后汉书雷义传》：“义字仲公，豫章鄱阳人。初为郡功
曹，尝擢举善人，不伐其功。义尝济人死罪，罪者后以
金二斤谢之，义不受。后举孝廉，拜尚书侍郎。有同时
郎坐事，当居刑作，义默自表取其罪，以此论司寇。同
台郎觉之，委位自上，乞赎义罪。顺帝诏皆除刑。义归，
举茂才，让于陈重，刺史不听。义遂佯狂，被发走，不应”
命。乡里为之语曰：“胶漆自谓坚，不如雷与陈。”三府同
时俱辟二人，义遂为守灌谒者。使持节督郡国行风
俗。旋拜侍御史，除南顿令，卒官。